**Iubește-mă acum în ceasul serii...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuvintele își scriu acum durerea,

Pe sticla mată a iubirii noastre.

Nici unul dintre noi n-are puterea!

Să o dezlege ... de-acolo din astre.

O stea o văd cum cade-n urma ta,

(prin geamul sentimentelor comune!).

Și nu cred singur că aș renunța,

La clipele sau zilele nebune.

Se lasă noaptea care generează,

Un asfințit trăit de amândoi!

Și-n suflet interesul mai păstrază,

Un sanctuar al dorului de noi.

”Să te întorci la mine aș spera!”,

(dar clopotele bat grăbite-n dungă).

Un cânt funebru care va putea,

Tristețea mea din vise s-o ajungă.

De-ai transforma tu Luna noastră-n Soare,

Și gânduri de mânie în iubiri!

Ai să-nțelegi că și durerea ... doare,

Iar vorbele sunt simple amăgiri.

Ca să renunț la tine nu am timp!

(cuvintele ce-ți spun acum au sens).

”Încearcă totuși pentru un răstimp”,

Și vezi de ai să simți dor mai intens.

Brăila, noiembrie 2017